IMPORMASYON TUNGKOL SA COMMUNITY LIVING BC MGA SUPPORTA AT MGA SERBISYO Mabuhay! Ang paghanap ng mga tamang suporta para sa isang mahusay na pamumuhay ay maaaring nakakapagod at nakalilito. Gusto namin makatulong. Tumawag sa Bisitahin ang 1.877.660.2522
Sino ang CLBC? Æ Ang CLBC ay ang Community Living British Columbia. Æ Ang CLBC ay binuo ng mga indibidwal at mga pamilya na nakipag-ugnayan sa pamahalaan upang lumikha ng isang ahensya na makakatulong sa mga taong may kapansanan (developmental disabilities) sa kanilang natatanging pangangailangan. Æ May pagmamalasakit ang mga kawani ng CLBC sa mga taong pinaglilingkuran nila at nais nila na tulungan ka na magkaroon ng makabuluhang buhay. Kung ikaw ay isang nasa hustong gulang na may kapansanan, o isang nasa hustong gulang na may Fetal Alcohol Spectrum Disorder o Autism Spectrum Disorder, at nahihirapan ka na gawin ang mga bagay tulad ng pamamahala ng pera at pag-shopping, makakatulong ang CLBC sa iyo na magplano, makakonekta sa iyong komunidad, at maunawaan kung anong mga serbisyo ang maaaring magamit mo mula sa CLBC.
Ano ang ginagawa ng CLBC? Nais ng CLBC na tulungan ka na magkaroon ng isang makabuluhang buhay at mga oportunidad. Maaaring nangangahulugan ito ng pagkakaroon ng trabaho at mga suporta upang makapamuhay sa komunidad, nang magkaroon ka ng mga kaibigan at maibahagi mo ang iyong mga kaalaman.
Paano sinusuportahan ng CLBC ang mga taong may kapansanan? Mahalaga para sa CLBC na makilala ka, kung ano ang iyong mga hilig, at kung ano ang nais mo sa buhay upang matulungan ka na makahanap ng mga suporta at mga oportunidad na nararapat para sa iyo. Sa ganitong mga dahilan, ang CLBC ay maaaring: Æ Tumulong sa iyo na kumonekta sa iyong komunidad. Æ Tumulong sa iyo na makakuha ng mga serbisyo ng CLBC.
Sino ang maaaring makakuha ng mga serbisyo ng CLBC? Maaari kang makakuha ng mga serbisyong pinopondohan ng CLBC kung: Æ Ikaw ay mahigit sa 19 taong-gulang at mayroon kang kapansanan (developmental disability) na nagsimula bago ka naging 18 taong-gulang. Æ O kung ikaw ay mahigit sa 19 taong-gulang at na-diagnose ka na may Fetal Alcohol Spectrum Disorder o Autism Spectrum Disorder, at lubos na nahihirapan gawin ang mga bagay tulad ng pag-shopping at pamamahala ng pera. Ang CLBC ay gumagamit ng mga natatanging test o pagsusuri upang magpasiya kung sino ang maaaring makakuha ng suporta ng CLBC. May isang taong tinatawag na facilitator mula sa pinakamalapit na opisina ng CLBC sa iyo ang maaaring magbigay ng karagdagang impormasyon sa iyo at sa iyong pamilya tungkol sa mga test na ito.
Ano ang tungkulin ng isang facilitator ng CLBC? Ang mga facilitator ng CLBC ay mga tao na makakausap mo kapag ikaw ay humihingi ng tulong mula sa CLBC. Ang mga facilitator ay maaaring magbigay sa iyo ng impormasyon at payo. Makikinig sila sa iyong mga alalahanin at maaari mong sabihin sa kanila kung anong uri ng tulong ang kailangan mo. Matutulungan ka nilang lutasin ang iyong mga problema, makakonekta sa komunidad at maghanap ng mga paraan kung paano mo maibabahagi ang iyong mga kakayanan sa komunidad, at magbibigay sila sa iyo ng impormasyon tungkol sa pagkuha ng mga suporta at mga serbisyo ng CLBC. Ang isang facilitator ay makakatulong sa iyo na malaman kung aling mga serbisyong pinondohan ng CLBC ang maaari mong hingin.
Anong uri ng mga suporta at mga serbisyo ang pinopondohan ng CLBC? Pinopondohan ng CLBC ang mga suporta at mga serbisyo na maaaring direktang bilhin o makuha ng mga taong karapat-dapat na nasa hustong gulang at ng kanilang mga pamilya mula sa mga service provider o mga agency. Alinmang opsiyon ang kukunin mo, maaaring kabilang dito ang mga suporta tulad ng: Pag-aaral ng bagong skills na makakatulong sa iyo na makamit ang iyong mga layunin. Suporta para sa trabaho o iba pang mga aktibidad upang maging aktibo ka sa iyong komunidad. Tulong para sa paninirahan sa komunidad. Makakonekta sa mga natatanging suporta at mga serbisyo. Pakikipagkaibigan at pagiging bahagi ng iyong komunidad.
Magsimula Kaagad
1. Alamin kung ano ang CLBC. Bisitahin ang
2. Alamin kung ikaw ay eligible o karapat-dapat. Hanapin ang impormasyon sa aming website upang malaman kung paano maging eligible, tumawag sa 1.877.660.2522 o kontakin ang iyong lokal na opisina ng CLBC.
3. Mag-sign up para sa CLBC Welcome Workshop. Kumonekta. Matuto. Magplano. Tawagan ang lokal na opisina ng iyong CLBC upang makahanap ng isang workshop na malapit sa iyo.
4. Makipagkita sa iyong CLBC facilitator. Kapag nakumpirma ná na ikaw ay eligible, may isang facilitator na makikipagkita sa iyo upang makilala ka. Kung mayroon kang mga tanong o nais mo pa ng karagdagang impormasyon TAWAGAN ANG AMING LIBRENG NUMERO: BISITAHIN ANG AMING WEBSITE SA: MAG-EMAIL SA AMIN SA: 1.877.660.2522 CLBCInfo@gov.bc.ca Bisitahin ang aming mga opisina sa: 7th Floor - Airport Square, 1200 West 73rd Avenue Vancouver, British Columbia, Canada, V6P 6G5 [Filipino]